Diari Oficial de la Generalitat Valenciana


Sumari del DOGV 7518, del 05-05-2015 (2015/3876)

RESOLUCIÓ de 9 d'abril de 2015, de la Direcció General d'Avaluació Ambiental i Territorial, per la qual ordena la publicació dels informes ambientals i territorials estratègics corresponents als expedients 017/15-EAE Cocentaina, 021/15-EAE València i 028/15-EAE la Vall d'Uixó.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7518

Data del DOGV
:   05-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3876


Data del document
:   09-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Vall d'Uixó, la
    * Cocentaina
    * València
    * impacte ambiental

RESOLUCIÓ de 9 d'abril de 2015, de la Direcció General d'Avaluació Ambiental i Territorial, per la qual ordena la publicació dels informes ambientals i territorials estratègics corresponents als expedients 017/15-EAE Cocentaina, 021/15-EAE València i 028/15-EAE la Vall d'Uixó. [2015/3876]  
De conformitat amb l'article 51.7 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, que establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 017/15-EAE Cocentaina, 021/15-EAE València i 028/15-EAE la Vall d'Uixó.  
  
«Informe ambiental i territorial estratègic  
  
Núm. d'expedient: 017/7893-BLR.  
Títol: Modificació núm. 39 del Pla General de Cocentaina.  
Promotor: Ajuntament de Cocentaina.  
Autoritat substantiva: Ajuntament de Cocentaina.  
Localització: Cocentaina (Alacant).  
La comissió ambiental va adoptar l'acord sobre la necessitat de sotmetre a avaluació ambiental estratègica la Modificació núm. 39 del Pla General de Cocentaina, en la sessió celebrada el 26 de març de 2015.  
En data 4 de febrer de 2015, ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial la sol·licitud d'inici de l'avaluació ambiental i territorial estratègica de la Modificació Puntual 39 del Pla General de Cocentaina.  
Documentació presentada  
La sol·licitud d'inici, enviada per l'Ajuntament de Cocentaina, es presenta amb l'esborrany de la modificació, d'acord amb el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP). La documentació es presenta en paper.  
Planejament vigent  
El planejament municipal vigent en el municipi de Cocentaina consistix en un pla general que es va aprovar el 20 de juliol de 1993, publicat en el BOP el 31 de desembre de 1993. Es va emetre la declaració d'impacte ambiental (DIA) el 27 de novembre de 1992 (expedient 97/4049-RBO).  
La Comissió Territorial d'Urbanisme (CTU), en la sessió celebrada el 21 de desembre de 2004, va acordar aprovar definitivament l'Homologació Global Modificativa del Pla General (BOP de 28.01.2005). Prèviament s'havia emés la preceptiva DIA el 15 de gener de 2002 (expedient 766/99-AIA).  
Objecte i justificació  
L'objecte de la modificació és adequar la normes Urbanístiques del pla general vigent referents a la reserva de places d'aparcament a la normativa vigent, tant a nivell estatal, com és el Codi Tècnic de l'Edificació, com a nivell autonòmic, amb l'Orde DC09, de condicions de disseny i qualitat. L'àmbit d'actuació és el sòl urbà.  
Per a això, intervé en la redacció dels articles 4.5 i 4.7, i introduïx el nou 5.26.  
El primer es referix a quan serà necessari realitzar una reserva d'aparcament i en quina quantia, elimina la relació quant al nombre de treballadors i places a reservar per als usos industrials i terciaris, així com establir un marge de tolerància quan les característiques del solar dificulten la ubicació de les places.  
Els dos articles següents modificats es referixen als requisits constructius que han de tindre els aparcaments i les places, definix entre altres la grandària de la plaça, les rampes, les circulacions interiors, la ventilació, etc.  
Possibles efectes sobre el medi ambient  
Feta l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació proposada del Pla General no presenta afeccions sobre el medi ambient, ja que únicament es regulen aspectes formals i funcionals de les edificacions del sòl urbà.  
  
Consultes  
La Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP), ha sotmés la documentació aportada a consulta del Servici Territorial d'Urbanisme d'Alacant i la Subdirecció General d'Ordenació, Planificació i ATE.  
  
  
Consulta Informe Administració pública consultada.  
25/02/15 03/03/15 Subdirecció General d'Ordenació, Planificació i Actuacions Territorials Estratègiques de la Conselleria d'Infraestructures, Territori i Medi Ambient.  
 04/03/15 Servici Territorial d'Urbanisme de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient.  
  
  
Nota: els informes rebuts es poden consultar en l'adreça web: www.cma.gva.es/eae.  
Valoració dels efectes sobre el medi ambient  
D'acord amb l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de consultar les administracions públiques afectades a què es referixen els articles 48.d i 51.1 de la LOTUP.  
  
El Servici Territorial d'Urbanisme d'Alacant emet un informe, en data 4 de març de 2015, en què manifesta que, des de la visió de les competències urbanístiques d'eixe servici, la modificació del pla general ara proposada no pareix que haja de tindre cap efecte significatiu sobre el medi ambient.  
La Subdirecció General d'Ordenació, Planificació i Actuacions Territorials Estratègiques emet un informe, el 3 de març de 2015, en què assenyala que l'actuació proposada no té cap efecte significatiu en el medi ambient, dins de l'àmbit de les seues competències.  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Acord  
Segons establix l'article 51 de la LOTUP, com que es considera, d'acord amb els criteris de l'annex VIII d'esta llei, que la modificació del pla avaluat no influïx en altres plans o programes, no té incidència en el model territorial vigent en el municipi ni produïx cap increment en el consum de recursos, no suposa cap afecció sobre elements del patrimoni natural i cultural i, consultats respecte a això el Servici Territorial d'Urbanisme d'Alacant i la Subdirecció General d'Ordenació, Planificació i ATE, es pot concloure que la Modificació Puntual núm. 39 no presenta cap efecte significatiu sobre el medi ambient i, per tant, se sotmet al procediment d'avaluació ambiental i territorial estratègica simplificat.  
D'acord amb el que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació núm. 39 del Pla General de Cocentaina, d'acord amb els criteris de l'annex VIII de la LOTUP, perquè no té cap efecte significatiu sobre el medi ambient. Correspon continuar la tramitació de la modificació del pla d'acord amb la normativa sectorial.  
  
Segons establix l'article 51.7 de la LOTUP, l'informe ambiental i territorial estratègic perd la vigència i cessa en la producció de l'efecte si, una vegada publicat en el Diari Oficial de la Comunitat Valenciana no s'aprova el pla en el termini màxim de quatre anys. En este cas, el promotor hauria d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual aprova el Reglament dels òrgans territorials, d'avaluació ambiental i urbanístics de la Generalitat.  
  
Per tant, la Comissió d'Avaluació Ambiental, acorda emetre un informe ambiental i territorial estratègic favorable en el procediment simplificat de la Modificació núm. 39 del Pla General de Cocentaina, perquè considera que no té efectes significatius en el medi ambient.  
  
Notificar a les persoens interessades que contra esta resolució, atés que no és un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Se certifica abans de l'aprovació de l'acta corresponent i amb la reserva dels termes precisos que se'n deriven, com autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 26 de març de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
  
Núm. d'expedient: 21-2015-EAE.  
Títol: Modificació del PGOU de València en l'àmbit del Passatge del Doctor Serra.  
Promotor: Ajuntament de València.  
Autoritat substantiva: Ajuntament de València.  
Localització: València (València).  
La comissió ambiental va adoptar acord sobre la necessitat de sotmetre a avaluació ambiental estratègica la Modificació del PGOU de València en l'àmbit del Passatge Doctor Serra, en sessió celebrada el 26 de març de 2015.  
En data 5 de febrer de 2015, ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial la sol·licitud d'inici de l'avaluació ambiental i territorial estratègica de la Modificació del PGOU del municipi de València en l'àmbit del Passatge del Doctor Serra, amb l'esborrany de la modificació.  
Documentació presentada  
La Secció de Planejament Urbanístic del Servici Territorial d'Urbanisme de València envia al Servici d'Avaluació Ambiental Estratègica la documentació relativa a la modificació puntual del PGOU del municipi de València, en l'àmbit del Passatge del Doctor Serra, que consistix en un esborrany de la modificació puntual de data desembre de 2013, segons el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP). La documentació es presenta en format digital.  
  
Planejament vigent  
El planejament municipal vigent consistix en un pla general aprovat definitivament per la resolució de 28 de desembre de 1988, del conseller d'Obres Públiques, Urbanisme i Transports, ratificat per l'acord del Consell de 30 de desembre de 1988 (DOCV 16.01.1989). Actualment, està en procés de revisió i la seua memòria ambiental es va emetre el 6 de novembre de 2009 (expedient 52/1017-KNV).  
Modificació puntual: antecedents, objecte, justificació i àmbit  
Antecedents. Segons indica la documentació presentada: «l'àmbit d'esta modificació puntual formava part de la fitxa de l'àmbit de planejament diferit denominat R-1 en el PGOU de València. Este àmbit en disposava l'ús dominant terciari i dotacional. Planteja des de la fitxa que tot el sòl es destinaria a espais lliures i edificació comercial. En concret, la zona de qualificació urbanística proposada per a l'àmbit era la de TER-3.  
Posteriorment, l'any 2005, es va redactar una modificació puntual del PGOU de València en l'àmbit de la plaça al costat del Passatge del Doctor Serra, fitxa R-1 (aprovada definitivament en el BOP el 13.09.2005), que modificava l'àmbit delimitat en la fitxa R-1, exclòs l'àmbit dels locals comercials que donen al Passatge del Doctor Serra. Assigna una qualificació ENS-2 a eixos sòls.»  
Objecte. Segons indica la documentació presentada, «l'objecte d'este document és modificar puntualment el Pla General d'Ordenació Urbana de València, a fi d'adaptar la qualificació del sòl corresponent als números 5, 7, 9, 11, 13, 15, 17, 19, 21, 23, 25 i 27 del Passatge del Doctor Serra a l'ús real que tenen, atenent, a més la seua morfologia, [?] es planteja el canvi d'ús, en l'àmbit indicat, passant d'una zonificació d'Eixamplament (ENS-2) a la de Terciari (TER), subzona Ter-3, [...] i recuperant la qualificació que originàriament tenia en el PGOU de València de 1988. A més, la modificació plantejada no implica la variació de cap paràmetre urbanístic fonamental ni l'afecció a cap element protegit pel planejament vigent».  
  
Justificació. Segons indica la documentació presentada, «esta qualificació que al seu dia es va plantejar no correspon a l'ús que, des de la seua creació, han tingut els immobles indicats ?locals comercials que donen al Passatge Doctor Serra- i que, a més, ho són en un edifici exclusiu per a este ús, ja que no disposen d'edificació residencial damunt.  
Com que es tracta d'edificis d'ús exclusiu terciari, es produïa una incongruència amb la qualificació que tenia en l'actualitat, ja que no es tracta en cap cas d'un sòl residencial, en tots els casos el manteniment d'esta qualificació pot incorporar distorsions urbanístiques en la zona.»  
  
Àmbit. L'àmbit de l'actuació comprén l'àrea que ocupen els locals actuals, que té una superfície de 462 m², i li correpon una edificabilitat sobre rasant de 924 m²t.  
  
  
Qualificació vigent: ENS-2  
  
Qualificació proposada: TER Ter-3  
Possibles efectes sobre el medi ambient  
Feta l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació puntual proposada no presenta afeccions sobre el medi ambient, únicament afecta el sòl urbà del municipi i, per tant, la modificació únicament incidirà sobre les determinacions que regulen el règim d'ús i edificació del sòl.  
  
Consultes  
La Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, ha sotmés la documentació aportada a consulta de les administracions públiques afectades. Així mateix, la Secció de Planejament Urbanístic del Servici Territorial d'Urbanisme de València, presenta l'informe corresponent amb la seua sol·licitud d'inici d'avaluació ambiental.  
  
Data de la consulta Data de l'informe Administració pública consultada  
27.02.2015 16.03.2015 Servici d'Infraestructura Verda i Paisatge de la Subdirecció General d'Ordenació, Planificació i Actuacions Territorials Estratègiques  
- 26.01.2015 Servici Territorial d'Urbanisme  
  
  
En contingut íntegre dels informes es pot consultar en el lloc web http://www.cma.gva.es/eae.  
Valoració dels efectes sobre el medi ambient  
D'acord amb l'article 46.3 de la LOTUP, l'òrgan ambiental i territorial determina, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció dels efectes significatius sobre el medi ambient, després de consultar les administracions públiques afectades a què es referixen els articles 48.d i 51.1 de la LOTUP.  
  
El Servici Territorial d'Urbanisme de València emet un informe en data 26 de gener de 2015, en què manifesta que l'expedient no té efectes sobre el medi ambient.  
El 16 de març de 2015, el Servici d'Infraestructura Verda i Paisatge emet un informe en què indica que: «tenint en compte l'objecte i abast de la modificació puntual proposada, i atés que es preserva l'ús real, implantat conforme al Pla General de l'any 1988, mantenint els paràmetres urbanístics configuradors de l'edificació actual, sense variar cap paràmetre urbanístic fonamental ni afectar cap element protegit pel planejament vigent, és de preveure que esta no tinga incidència en el paisatge, fins que no s'alterarà el caràcter i la percepció del paisatge resultant del desenrotllament del planejament vigent, no es considera necessària en este cas la redacció d'un instrument de paisatge».  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, que aprova el text refós de la Llei del Sòl, establix, en l'article 15, que els instruments d'ordenació territorial i urbanística estan sotmesos a l'avaluació ambiental de conformitat amb el que preveu la legislació d'avaluació ambiental.  
Proposta d'acord  
Segons establix l'article 51 de la LOTUP, com que es considera, d'acord amb els criteris de l'annex VIII d'esta llei, que la modificació puntual avaluada no establix el marc per a projectes i altres activitats subjectes a avaluació d'impacte ambiental, no influïx en altres plans o programes, no té incidència en el model territorial vigent en el municipi ni produïx cap increment en el consum de recursos, no suposa cap afecció sobre elements del patrimoni natural i cultural i, tenint en consideració els informes emesos, es pot concloure que la modificació puntual no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
D'acord amb el que s'ha exposat, es resol emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació Puntual del PGOU del municipi de València en l'àmbit del Passatge del Doctor Serra, d'acord amb els criteris de l'annex VIII de la LOTUP, perquè no té efectes significatius sobre el medi ambient. Correspon continuar la tramitació de la modificació puntual d'acord amb la normativa sectorial.  
  
Segons establix l'article 51.7 de la LOTUP, l'informe ambiental i territorial estratègic perd la vigència i cessa en la producció d'efecte, si una vegada publicat en el Diari Oficial de la Comunitat Valenciana no s'aprova la modificació puntual en el termini màxim de quatre anys des de la publicació. En este cas, el promotor hauria d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb l'article 10.1 del Decret 135/2011, de 30 de setembre, del Consell, pel qual aprova el Reglament dels òrgans territorials, d'avaluació ambiental i urbanístics de la Generalitat.  
Per tant, la Comissió d'Avaluació Ambiental, acorda emetre un informe ambiental i territorial estratègic favorable en el procediment simplificat de la Modificació del PGOU de València en l'àmbit del Passatge del Doctor Serra, perquè considera que no té efectes significatius en el medi ambient.  
Es notifica a les persones interessades que contra esta resolució, atés que no és un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Se certifica abans de l'aprovació de l'acta corresponent i amb la reserva dels termes precisos que se'n deriven, com autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 26 de març de 2015.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
  
Núm. d'expedient: 028/2557-AWE.  
Títol: Modificació núm. 36 del Pla General de la Vall d'Uixó.  
Promotor: Ajuntament de la Vall d'Uixó.  
Autoritat substantiva: Ajuntament de la Vall d'Uixó.  
Localització: la Vall d'Uixó (Castelló).  
La comissió ambiental va adoptar un acord sobre la necessitat de sotmetre a avaluació ambiental estratègica la Modificació núm. 36 del Pla General de la Vall d'Uixó, en la sessió celebrada el 26 de març de 2015.  
En data 11 de febrer de 2015, ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial, la sol·licitud d'inici de l'avaluació ambiental i territorial estratègica de la Modificació Puntual 36 del Pla General de la Vall d'Uixó.  
Documentació presentada  
L'Ajuntament de la Vall d'Uixó envia la sol·licitud d'inici amb l'esborrany de la modificació i del document inicial estratègic, d'acord amb el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP). La documentació es presenta en paper.  
Planejament vigent  
El planejament vigent en el municipi consistix en el pla general, aprovat definitivament el 8 de febrer de 1995. Este planejament no va ser sotmés a avaluació ambiental.  
En l'actualitat, el pla general es troba en procés de revisió. En consta en este servici l'expedient d'avaluació ambiental estratègica, amb número de referència 53/5977-FQA, sobre el qual es va emetre el document de referència en data 4 de desembre de 2008.  
El pla general ha patit nombroses modificacions, de la qual la número 23 té relació amb la modificació actual, la número 36. La número 23 va ser aprovada definitivament el 3 d'octubre de 2012. L'objecte de la modificació va ser la classificació com a sòl urbà d'una part del sector de sòl urbanitzable residencial no programat Balcó de la Vall, previst pel planejament vigent. S'hi regularitzaven les edificacions i instal·lacions que hi havia, executades al marge del planejament. Este àmbit es denominava Muntanya Zamora.  
Objecte i justificació  
L'objecte de la Modificació núm. 36 és canviar l'ordenació detallada continguda en la Modificació núm. 23 en cinc aspectes:  
-  Eliminar un vial a l'oest de l'illa H, incrementant la superfície de la zona verda no computable contigua.  
-  Rectificar l'alineació oest de l'illa D, sense alterar-ne la superfície.  
-  Ajustar els índexs d'edificabilitat neta assignats a cada subzona a l'edificabilitat real, segons el mesurament comprovat per l'ajuntament.  
  
-  Canviar les condicions relatives a la parcel·la mínima, posició de l'edificació dins, ocupació de la parcel·la i condicions dels tanques.  
  
-  Introduir un nou ús residencial a la subzona AIS-14, que passa d'1 a 8 vivendes.  
La modificació 23 va establir uns índexs d'edificabilitat basant-se en les fitxes cadastrals dels immobles, però posteriorment s'ha comprovat que no s'ajustava a la realitat de les edificacions consolidades, ni a la dificultat que comportava el còmput degut als pendents que hi ha en les parcel·les.  
Per això, esta modificació es justifica en la necessitat de poder legalitzar totes les edificacions actuals.  
Efectes sobre el medi ambient  
Feta l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació proposada del Pla General no presenta afeccions sobre el medi ambient, ja que únicament es regulen aspectes formals i funcionals de les edificacions i vials del sòl urbà.  
  
La modificació núm. 23 ja es va sotmetre a avaluació ambiental i, el 21 de març de 2012, la comissió d'avaluació ambiental va determinar que no causava efectes significatius sobre el medi ambient.  
Respecte a l'increment de 7 vivendes en la parcel·la AIS-14, es considera menyspreable la incidència en el medi.  
Consultes  
La Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la 5/2014, de 25 de juliol, d'Ordenació del Territori, Urbanisme i Paisatge, de la Comunitat Valenciana (LOTUP), la documentació aportada s'ha sotmés a consulta del Servici Territorial d'Urbanisme de Castelló i a la Subdirecció General d'Ordenació, Planificació i Actuacions Territorials Estratègiques.  
  
Consulta Informe Administració pública consultada  
25.02.2015 23.03.2015  
  
  
  
24.03.2015 Conselleria d'Infraestructures, Territori i Medi Ambient. Subdirecció General d'Ordenació, Planificació i Actuacions Territorials Estratègiques. Servici d'Infraestructura Verda i Paisatge de la  
  
Conselleria d'Infraestructures, Territori i Medi Ambient. Subdirecció General d'Ordenació, Planificació i Actuacions Territorials Estratègiques. Servici d'Ordenació del Territori.  
 03.03.2015 Conselleria d'Infraestructures, Territori i Medi Ambient. Direcció General d'Avaluació Ambiental i Territorial. Servici Territorial d'Urbanisme  
  
  
  
Nota: els informes rebuts es poden consultar en la pàgina web www.cma.gva.es/eae, quan s'haja emés este IATE.  
  
Valoració dels efectes sobre el medi ambient  
D'acord amb l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció dels efectes significatius sobre el medi ambient, després de consultar les administracions públiques afectades a què es referixen els articles 48.d i 51.1 de la LOTUP.  
  
El Servici Territorial d'Urbanisme de Castelló emet un informe, en data 3 de març de 2015, en què manifesta que, des de la visió de les competències urbanístiques d'eixe servici, la modificació del Pla General ara proposada no pareix que haja de tindre cap efecte significatiu sobre el medi ambient.  
El Servici d'Infraestructura Verda i Paisatge emet un informe, el 23 de març de 2015, en què assenyala que la modificació proposada no té efectes sobre el paisatge, per la qual cosa no serà necessària l'elaboració de cap instrument de paisatge. A més, assenyala que, com que no es tracta d'un pla d'aprovació municipal, correspon a l'ajuntament la valoració de les mesures que s'hi hagen d'incorporar.  
El Servici d'Ordenació del Territori emet un informe, el 24 de març de 2015, en què conclou que l'actuació no es troba afectada per risc d'inundació i és compatible amb les determinacions del PATRICOVA.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, que aprova el text refós de la Llei del Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Acord  
Segons establix l'article 51 de la LOTUP, com que es considera, d'acord amb els criteris de l'annex VIII d'esta llei, que la modificació del pla avaluat no influïx en altres plans o programes, no té incidència en el model territorial vigent en el municipi ni produïx cap increment en el consum de recursos, no suposa cap afecció sobre elements del patrimoni natural i cultural i, consultats respecte a això el Servici Territorial d'Urbanisme de Castelló i la Subdirecció General d'Ordenació, Planificació i ATE, es pot concloure que la Modificació Puntual núm. 36 del Pla General de la Vall d'Uixó no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
  
Per tant, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació Puntual núm. 36 del Pla General de la Vall d'Uixó, d'acord amb els criteris de l'annex VIII de la LOTUP, perquè no té efectes significatius sobre el medi ambient. Correspon continuar la tramitació de la modificació de pla d'acord amb la normativa sectorial.  
  
Segons establix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció d'efecte si, una vegada publicat en el Diari Oficial de la Comunitat Valenciana no s'aprova el pla en el termini màxim de quatre anys des de la publicació. En este cas, el promotor hauria d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, que aprova el Reglament dels òrgans territorials, d'avaluació ambiental i urbanístics de la Generalitat.  
Per tant, la Comissió d'Avaluació Ambiental, acorda emetre un informe ambiental i territorial estratègic favorable en el procediment simplificat de la Modificació núm. 36 del Pla General de la Vall d'Uixó, perquè considera que no té efectes significatius en el medi ambient.  
  
Notificar a les persones interessades que contra esta resolució, atés que no és un acte definitiu en via administrativa, no s'hi pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Se certifica abans de l'aprovació de l'acta corresponent i amb la reserva dels termes precisos que se'n deriven, com autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 26 de març de 2015.- El secretari de la Comissió d'Avaluació Ambiental: José del Valle Arocas.»  
  
València, 9 d'abril de 2015.- El director general d'Avaluació Ambiental i Territorial: Juan Giner Corell.